KLUBI 700
Nagu paljudele tüdrukutele,
meeldis ka Tyeesha end üles lüüa.
Vastupidiselt oma kaaslastele
ei teeselnud ta printsessiks või filmitäheks olemist,
vaid ta riietas end oma kasuvennaks,
et tal ja ta sõpradel oleks nö mees,
kes teeks asju, mida nad olid pornofilmides näinud.
Ma ei teadnud, mis seks on,
aga ma mäletan seda tunnet, mis võttis mu üle võimust.
Mul oli iha, mida ma lapsena ei osanud kirjeldada või mõista,
aga mida siiski tundsin.
Tyeesha oli kõigest 8-aastane,
kui ta koos oma sugulastega pornofilmi nägi,
mis oli salvestatud ühe ta lemmikfilmi peale.
Nägime esimest korda midagi sellist.
Vaatasime seda ja keegi ei öelnud sõnagi.
Kõik oli väga vaikne.
Kuid me vaatasime seda umbes tund aega.
Järgmisel nädalal vaatasid nad seda uuesti,
kuniks Tyeesha nõod mõtlesid ühe mängu välja.
Nad ütlesid, et mõtleme ise seksimänge välja
ja teeme üksteise peal seda sama, mida seal filmis tehti.
Igaüks pidi täitma teatud rolli ja siis pidime vahetama.
Nad rääkisid sellest mängust ka Tyeesha kasuvennale
ja nii sai seksist päris asi.
Kui aga kasuvend tõrjus Tyeeshat,
võttis Tyeesha ise mehe rolli üle, täites seda oma naissoost nõbudega.
Hakkasime neid stseene järgi tegema, aga kasuvend ei tahtnud mu lähedust,
mispeale vaatasin, mida ta teeb, et saada temasuguseks.
Toppisin oma aluspükstesse sokke,
et täita seda rolli, mida kasuvend oli enne täitnud.
Ta leidis kohest vastuvõttu,
mis tähendas Tyeesha jaoks väga palju,
kes oli muidu oma pere poolt tõrjutud
ja ka isa poolt maha jäetud.
Ma ei mõistnud kunagi, mis mul viga on,
et isa ei tahtnud mind armastada ega omaks pidada.
See röövis minult mu identiteedi.
Ma ei teadnud, kes ma olen.
Sest ta ei tahtnud mind.
Tundsin, et mul on midagi viga, mistõttu otsustasin hakata meheks.
Meheks, keda ma ise polnud kunagi oma elus kogenud.
Meheks, kellega naised tahavad olla.
7. klassi jõudes oli Tyeesha võtnud täielikult omaks poisi eluviisi.
Ta oli 13 aastat seotud erinevate lesbi suhetega,
peites meheliku olemuse taha kogu oma valu ja segadust.
Nägin filmides, kuidas mehed karjusid naiste peale
ja lõid neid.
Ühtlasi ahistasid neid erinevates rollimängudes.
Kõik meie pere mehed olid samasugused.
Nii hakkasin käituma sarnaselt,
kuritarvitades nii seksuaalselt kui vaimselt
igat naist, kellega koos olin.
Kuniks Tyeesha läks ühel pühapäeval lihtsalt nalja pärast sõbraga kirikusse.
Pastor Ronnie meenutab korda, mil ta Tyeeshat esimest korda nägi.
Ta nägi täiega nagu mees välja.
Samas teadsin, et ta pole mees.
Ma lihtsalt ei saanud pilku ta pealt ja teadsin, et pean kutsuma ta ette.
Mõtlesin: "Hea küll. Nean teda kogu koguduse ees,
sest tean küll, et ta kavatseb öelda, et mu eluviis on vale ja see on patt."
Ta aga tegi midagi, milleks ma polnud üldse valmis
ja mida temalt kõige vähem ootasin.
Ta lihtsalt haaras mu enda embusse.
Ja ma sulasin,
sest ükski mees polnud mind kunagi varem kallistanud.
Ta vaatas mulle silma ja ütles:
"Sa oled ilus väike tüdruk."
Samas, kui ma olin täiega meheks riietunud!
Ta küsis: "Kas tead, et oled väike tüdruk?",
hoides mind endiselt oma embuses.
Ma ütlesin talle peaaegu kõike seda, mida ma ütleks omaenda tütrele.
Seda, et ta on ilus, eriline, võitud ja soositud Jumala silmis.
Kogesin armastust ja turvatunnet.
Arvasin hetkeks, et see on tavaline kallistus tavaliselt mehelt,
samas, kui see oli Jeesuse armastus, mis temast mulle üle kandus.
See tekitas turvatunnet,
et keegi nägi seda peitu pugevat väikest tüdrukut.
Pugesin teadlikult peitu, sest ma ei usaldanud mitte kedagi.
See pastor aga nägi seda väikest tüdrukut ja kutsus ta välja
Sel hetkel midagi murdus.
Tyeesha teadis, et oli kogenud Jumala armastust.
Ta püüdis küll veel naaseda lesbi elustiili juurde,
aga see tekitas temas tühjust ja pettumust.
Peale igasugu süngeid nägemusi,
otsustas ta vastata Jumala kutsele järgida Teda.
Jumal ütles: "Kui sa ei jäta seda eluviisi,
tapad sa iseenda."
Läksin tüdruku juurde, kes oli tookord mu kihlatu
ja ta venna ning laste juurde
ja ütlesin: "Ma andsin oma elu Kristusele
ja lahkun nüüd."
Tyeesha eraldas end oma vanast elust täienisti,
pühendades järgmised 6 kuud Piibli lugemisele.
Uurides Jumala Sõna ja rakendades seda oma ellu,
hakkas Jumal ka uuendama mu meeli ja muutma mind.
Selles osas, kuidas nägin iseennast, maailma ja ka oma isa.
Ka seda, kuidas mu isagi polnud osanud elada ja olla isa.
Pastor Ronniest ja ta naisest Nikkist said Tyeesha vaimulikud vanemad,
aidates tal näha end kauni noore naisena.
Jumala töö tema elus
tuletab mulle meelde, et Jumal on kõigeks võimeline.
On au näha Jumalat tegutsemas kellegi elus, keda armastan
ja keda pean oma tütreks, isegi, et pole teda ilmale toonud.
Ta on elav näide sellest, kuidas Jumal saab inimest muuta.
Igakord, kui teda näen ja kuulan,
meenub mulle, milleks Jumal võimeline on.
Tyeesha ütleb, et mineviku haavad, mis valmistasid segadust ja valu,
said tervendatud,
kui ta andis oma elu täielikult Jeesusele.
Sain 3 aasta jooksul tagasi kõik selle, mis minult väikese tüdrukuna rööviti.
Kõik.
Jumal tervendas iga mu haava.
Mul pole olnud enam mingit kiusatust ega tõmmet naissoo vastu. Punkt.
Tyeesha on ka raamatute autor ja avalik kõneleja,
jagades oma lugu üle Ameerika
ja seda, milline on ta uus identiteet ning Jumala muutev vägi.
Olen imeline, ilus, võrratu naine ja Kristuse ustav sulane.
Ja ka tütar.
Ma olen tütar.
Vaadates Tyeesha lugu,
mõtlen reaalse Jumala vaenlase peale,
kes tahab röövida sinu ja minu hinge
ja kes teeb, mida iganes, et seda ka saavutada.
Siin oli üks väike tüdruk,
kes vajas lihtsalt isalt kuulda, et isa armastab teda.
Kes vajas isa kohaolu, turvatunnet ja kaitset.
Kes vajas tunda, et ta on väärtuslik.
Ta isa aga ei osanud seda pakkuda,
mispeale Jumala vaenlane,
kes tahab hävitada sinus peituvat jumalikku olemust -
seda, millisena sa oled loodud,
tõi mängu midagi nii algelist, madalat ja räpast,
ajades ta pea täiesti segi.
Ajades ka ta hinge segi,
sest ta igatses nii väga olla armastatud ja vajatud.
Nii tegutses see vaenlane ikka ja jälle väga armututel viisidel,
sest ta vihkab teda.
Ta on karm ja armutu.
Võib-olla on ta rünnanud sinugi elu.
See, mis Tyeeshaga lapsepõlves juhtus,
tõi kaasa palju segadust.
Piibel aga ütleb, et Jumal ei ole segaduse tekitaja.
Kui koged samuti segadust oma elus -
olgu see siis su sooga või millegi muuga seotud,
siis see pole Jumalast.
Jumal ei põhjusta segadust, vaid see, kes vihkab Jumalat.
Jeesus ütles: "Te tunnetate tõde ja see tõde teeb teid vabaks."
Ta ütles ka, et Ta tuli tooma meile elu ja seda ülirohkesti.
Ta tuli, et teha meid vabaks.
Vabaks millest?
Vabaks segadusest ja patust.
Vabaks tundest, et oled väärtusetu.
Jeesus tahab ka sind vabaks teha ja seda juba täna.
Ma ei tea, millesse sa oled kinni jäänud,
aga tean, et kui koged segadust ja masendust;
kui tunned, et sa pole midagi väärt ja sa ei tea, mis on su elu mõte,
siis kuula - see pole Jumala tahe su suhtes!
Sa saad täna valida
ja öelda "Jah" sellele, kes on sind loonud.
Kas sa ei tahaks teada, kes Ta on ja kes sina oled Temas?
Miks oled siin ja mis on su eesmärk?
Või kuhu lähed peale surma?
Sest meil kõigil on hing, mis läheb peale surma kuhugile.
Jumala sõnum sulle täna on: "Ma tahan armastada sind.
Olen oodanud sind
ja tahan vabastada sind tõega sellest, kes ma olen
ja kelleks olen sind loonud."
Selleks, et saada osa sellest, pead ütlema "Jah".
See on alistumise "jah", mille kaudu ütled:
"Jumal, tean, et olen omadega metsas ja vajan Sind.
Seetõttu ka tulen Su juurde,
sest ma ei jaksa enam asjadest ise sotti saada
või üritada otsida elumõtet eripaigust.
Laskun Su ette põlvili ja palun, et andestaksid mulle mu patud.
Jumal, õpeta mulle oma teid.
Tahan teada, kes Sa oled,
kes ma olen ja milleks oled mind loonud.
Tahan leida andestust oma pattudele.
Tahan omada teistsugust suhtumist ja mõtteviisi.
Tahan elada teistsugust elu.
Palun tule mu ellu ja andesta mu rohked patud.
Palun kingi mulle uus algus ja õpeta mulle oma teid.
Aita mul kuulda ja mõelda teistmoodi.
Aita mul kuulda Su häält oma südames
ja mõista, kes Sa oled.
Jeesus, täida mind oma Püha Vaimuga.
Tahan alustada koos Sinuga puhtalt lehelt.
Palun seda kõike Sinu nimel."
Kui palusid just seda palvet, ootabki sind ees uus algus.
Jumalal on su elu jaoks võrratu plaan, mistõttu ära jää sellest ilma.
Järgmisena lugu 9-liikmelisest perest,
kes pidi jätma oma kodumaa Iraagi, kuna ISIS peaaegu tappis nad.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi. Midagi on nagu puudu.
Vaid Jumal saab anda su elule tõelise tähenduse.
Tõeline õnn peitub Tema tundmises.
Avasta, kuidas Jumal võib muuta su elu.
Vaata "Klubi 700" saadet!
Sandra 9-liikmeline pere põgenes Iraagist Jordaaniasse
tänu sellele, et nad on kristlased.
Oma uues kodus suutsid nad vaevu lubada endale ühte toidukorda päevas
kuniks Operatsioon Õnnistus läks neile appi.
Sandral ja ta õdedel-vendadel
on kristlastest pagulastena olnud raske toime tulla
peale seda, kui ISIS nende pere julmalt ründas.
Maskides relvastatud mehed tungisid me koju.
Nad peksid mind pähe,
panid siis käed raudu ja viskasid mind ühte auku.
Nad ütlesid mulle, et nad tapavad mu mehe.
Arvasin, et olen kaotanud kõik, mistõttu istusin põrandal ja nutsin.
Meest hoiti maa-aluses augus kolm päeva vangis,
ilma, et talle oleks antud mingitki vett või toitu.
Kuniks ameeriklased päästsid ta ja ta sai tagasi oma pere juurde.
Seejärel aga põgenesid nad Jordaaniasse.
Meil pole midagi. Valitsus ei luba meil tööd käia.
Samas kulutasin kõik oma säästud ISIS'e eest põgenemiseks.
Saame pakkuda lastele vaid ühe toidukorra päevas
ja nad ei saa ka koolis käia, sest meil pole raha selleks.
On lausa talumatu näha neid sellises puuduses,
aga mu usk Jeesusesse on siiski alles.
See on miski, mida ISIS ei saanud meilt röövida.
Kui Operatsioon Õnnistus kuulis nende raskustest,
viisime pereisa poodi toitu ostma.
Ühtlasi ostsime pere noorimale piimapulbrit, mähkmeid ja muid asju.
Me külmkapp oli täiesti tühi ja me ei teadnud, kust süüa saada.
Täna on me lastel head toitu, mida süüa.
Ühtlasi saime teada, et pere külmetas talvel oma korteris,
mistõttu ostsime neile vaiba ja gaasikütte,
mida saab kasutada ka toidu valmistamisel.
Lisaks sellele ostsime lastele uued talveriided.
Enne oli meil tohutult külm, aga nüüd on palju parem.
Ühtlasi sai Sandra minna koos õdede-vendadega
Operatsioon Õnnistuse poolt rajatud kristlikku kooli.
Mulle meeldib seal koolis väga.
Mu lemmikosa on õppida tundma Jeesust
ja seda, kuidas olla parem kristlane.
Oleme abikaasaga nii uhked nende üle
ja väga tänulikud selle võimaluse üle.
Pereisa aitab kaasa koolis ja meie omakorda katta tema kulusid.
Tänu Operatsioon Õnnistusele läheb perel palju paremini kui enne
ja nende kodu on ka palju paremas seisus.
Mu lastel on nüüd lootust paremale tulevikule
ja te olete aidanud mul unustada mineviku probleemid.
Palun, et Jumal õnnistaks teid.
Jeesus saatis teid me juurde ja ma olen väga tänulik selle eest.
Aitäh, et olete me elus olemas!
Aitäh kõige abi eest me perele!
Teadmine, et mõtlete me peale, muudab südame rõõmsaks.
Aitäh teile!
Kui olete "Klubi 700" liige, olete samuti osaline sellest kõigest.
Järgmisena traagiline lugu noortest, kes olid teel koguduse väljasõidule.
Nad olid autos ja ei saanud sealt välja.
Nad karjusid ja verd ning klaasikilde oli kõikjal.
Jääge meiega, et saada osa ime abielust,
mis sõlmiti aasta hiljem peale seda kohutavat autoõnnetust.
Lapsed -
tahame, et nad kasvaks üles tundes Jumala Sõna.
Tänapäeva kiires maailmas vajaksime aga selles veidi abi.
Tasuta Superraamatu piibliäpis on lahedaid asju,
mis su lastele meeldivad.
Neil on põnev õppida tundma Piiblit,
mängida lahedaid mänge
ja vaadata ägedaid videosid.
Ühtlasi avastada Piibli kangelasi.
Jumala Sõna tundmaõppimine on vahva.
Tasuta Superraamatu piibliäpp
Brad Stevens oli kihlatud oma elu armastusega,
kuniks sai ühel päeval kõne,
et ta kihlatu on sattunud tõsisesse autoõnnetusse
ja ei pruugi elada nende pulmapäevani,
sest õnnetus võis osutuda surmavaks ta jaoks.
Brad ja Ashley kohtusid Nebraska ülikoolis.
Olles aasta otsa kohtamas käinud,
Brad teadis, et tegu on ta elu armastusega.
Ta on lahke ja armas,
aga samas väga innukas.
Mida enam ma teda tundma õppisin, seda enam mind tema poole tõmbas.
Nad kihlusid peale kooli lõppu
ja määrasid pulmapäeva 2009. aasta maiks.
Ashley töötas tol ajal ülikooli katoliiklastest noortega.
2008. aasta 12. detsembri hommikul sõitis nende meeskond väljasõidule.
Nad sõitsid õigest teeotsast mööda ja otsustasid tagasi pöörata,
sõites ette suurele rekkale.
Isa Matteo sõitis otse nende järel teises autos.
Jõudsin sinna sisuliselt minut peale õnnetust.
Olukord oli kohutav.
Nad ei saanud autost välja.
Kisa, verd ja klaasikilde oli kõikjal.
Kõik, mida teha saime, oli vaid palvetada nende eest.
See oli ainus, mida sel hetkel teha saime.
Isa Matteo helistas 112.
Nelja tüdruku vigastused olid väiksemad,
aga Ashleyl olid tõsised näo- ja peavigastused.
Ta lennutati ühte Nebraska haiglasse.
Nende ühine sõber andis Bradile õnnetusest teada
ja Bradi vend sõidutas ta haiglasse.
Ma ei mäleta sellest sõidust suurt midagi.
Palusin vaid, et Jumal oleks koos Ashleyga.
"Palun olen Ashleyga!"
Ma ei teadnud, mis toimub.
Jõudes haiglasse,
leidsid Brad ja isa Matteo medõe, kes jagas neile infot.
Õde rääkis meile õnnetuse ja Ashley olukorra tõsidusest
ja sellest, et ta ei pruugi ellu jääda.
Ma poleks osanud arvatagi, et see õnnetus võib lõpetada ta elu.
Nägime Ashleyt reanimatsioonis ja ta nägi ikka kohutav välja.
Nägin küll ta riideid, aga ei tundnud ära teda ennast.
See hirmutas mind.
Sõbrad saabusid samuti haiglasse, et palvetada ja olla toeks.
Fuajee ja ooteruum oli täis tudengeid ja Ashley ning minu sõpru.
Toetus ja usukogukond aina kasvasid.
Seal oli suurel hulgal palvet, mida me just vajasimegi.
Palve olulisust pole võimalik üle tähtsustada.
Sa pöördud palves Jumala poole, usaldades end Tema hoolde.
See on parim asi, mida ükskõik, millises olukorras teha.
Järgneva paari päeva jooksul palvetati Ashley eest juba üle maailma
Ta ajurõhk tõusis ohtliku tasemeni
ja arstid eemaldasid talt' liigset seljavedelikku.
Polnud mingit garantiid, et ta selle kõik üle elab
või milline ta taastumine saab olema.
Ajuturse küll alanes, kuid komplikatsioone oli siiski.
Brad lõi Ashley toetuseks ja palveteks eraldi kodulehe.
Ta seisis läbi kogu oma paranemise silmitsi rohkete väljakutsetega,
mistõttu palusime palveid igaühega neist toimetulekuks.
Seetõttu ongi nii oluline õppida paluma ka oma südames.
Me kõik tegime seda,
usaldades kogu selle olukorra täielikult Jumala hoolde,
teades, et Tema suudab sellega paremini toime tulla, kui keegi meist.
Need olukorrad tuleb lihtsalt Talle üle anda.
Olles veetnud terve kuu intensiivis,
oli Ashley piisavalt stabiilne, et viia ta üle tavapalatisse.
Peale seda lennutati ta Atlantasse intensiivsesse taastusravisse.
Esimene küsimus oli,
kas Ashley jääb elama ja kas ta tunneb mu üldse ära?
Tänu Jumalale - need küsimused said vastatud.
Samas ei teadnud me veel kuu hiljem, milline ta taastumine saab olema.
Ashley paranemine jätkus
ja 2009. aasta juunis sai ta haiglast välja,
et minna edasi taastusravisse.
Ta muutus iga päevaga üha tugevamaks,
leides julgustust palvetest,
mida inimesed olid postitanud tema kodulehele.
See oli sel ajal kõige olulisem ravim mu jaoks.
Kogeda palve katet, julgustust ja tuge, mis lõi tunde, et ma pole üksi.
Nähes kõiki neid palvevastuseid, Ashley edenevat paranemist
ja nii paljusid inimesi armastamas meid ja palumas me eest
See kõik tugevdas mu usku selliselt, mida ma polnud eales varem kogenud
Ashley ja Brad abiellusid sama aasta detsembris -
täpselt aasta hiljem peale seda autoõnnetust.
Selle asemel, et see kuupäev tuletaks meelde valu,
tahtsime, et see tuletaks meelde rõõmu.
Tahtsime tuua selle hetkega au Jumalale.
Tahtsime tähistada palve vilju
ja tunda sel päeval kurvastuse asemel rõõmu.
Täna, pea 10 aastat hiljem,
naudivad Ashley ja Brad elu oma kolme väikese tütrega.
Elu, mis ilma palveteta võinuks ka olemata olla.
Kui poleks olnud kõiki neid palveid ja julgustavaid kommentaare,
poleks ma täna siin, kus ma omadega olen.
Palve kui elu alus polnud ülioluline vaid Ashley taastumisel,
aga ka selles, et me üldse paarina kokku saime
ja saime panna aluse oma perele.
Ükski koorem pole liiga väike, et selle pärast ei võiks palvetada.
Me koondume sageli palveks vaid siis, kui midagi suurt juhtub
nagu näiteks minu õnnetus.
Aga Jumal tegutseb ka väikestel viisidel.
Ka siis, kui palvetame oma laste, abielude või töökaotuse eest.
Pole ühtki asja elus, mida ei võiks palves Jumala ette viia.
Viigem siis kõik palves Jumala ette.
Kui väikesed või suured need lood ka poleks,
sest Jumal hoolib meist.
Ta hoolib meist lausa nii väga,
et Ta palub, et heidaksime kõik oma mured Tema peale.
Mõistes, kui väga Jumal sind armastab
ja kui väga Ta igatseb kuulda su häält ja veeta aega sinuga,
ei pea sa enam kauplema ega anuma.
Võid vaid öelda: "Issi, kas Sa palun teeks seda
või aitaks mind tollega.
Ma ei saa sellega üksi hakkama, mistõttu vajan Sind."
Niimoodi paludes oled kui väike laps,
kes saab Jumalalt kogu vajamineva usu ja toe,
avastades, et Issi on igatsenud su järele kogu selle aja.
Me palvetame ka peagi,
aga enne seda tahame julgustada sind teatud imede kaudu.
Californiast pärit Monical oli probleeme neelamisega,
kuniks ta kuulis Terryt me saates ütlemas:
"Keegi naine tunneb neelamisel pitsitust."
Monica võttis selle palve usus vastu ja ta kõri avanes hetkega,
peale mida pole tal enam neelamisega probleeme olnud.
Võimas!
Texasest pärit Robertil oli aastaid jala peal kohutav lööve.
Arstid küll püüdsid, aga ei leidnud sellele mingit ravi.
Siis aga kuulis ta Gordonit rääkimas kohutavast lööbest, mis ei lähe ära.
Gordon kuulutas tervenemist ja Robert võttis selle usus vastu,
mispeale lööve kadus ja Robert sai täiesti terveks.
Jumala jaoks pole ükski asi liiga väike või liiga suur.
Asjad võtavad sageli me üle lihtsalt võimust,
aga Jumala Sõna ütleb, et Jumala jaoks pole miski võimatu.
Uskugem siis seda ja mõelgem, kui suurelt on miski võimalik?
Sest kui miski pole võimatu, on kõik võimalik.
Aga kui suurelt?
Nii et mingem siis Jumala juurde ja palugem ühel meelel,
lastes Jumalal teha kõik ülejäänu.
Paluge koos meiega.
Issand, me tuleme ühel meelel Su ette
ja toome Su ette kõigi me vaatajate vajadused,
öeldes, et Sinu jaoks pole miski liigsuur või liigväike.
Sa oled võimeline tõstma inimesi haiglavoodist üles
ja tervendama kõik me haigused.
Sa oled võimeline andestama kõik meie üleastumised.
Kõik, millega Su ette tuleme.
Me ütleme: "Issi! Abba Isa,
kas Sa palun aitaks meid sellega.
Kas Sa palun vastaks mu vajadusele."
Nii oleme kõik ühel meelel koos
ja kuulutame taastamist, taastumist ja tervenemist
Jeesuse nimel.
Palume, et sirutaksid oma käe, et saata korda imesid.
Issand, tee imesid juba täna.
Palume seda Jeesuse nimel.
Terry, kas Jumal andis sulle midagi?
Keegi Andrew palub Jumalalt midagi,
mida ta pole kunagi kelleltki teiselt palunud.
Andrew, Jumal on kuulnud su palvet
ja vastab sulle juba ajal, mil me siin veel palvetame.
Kellelgi on tõsiseid raskusi tasakaaluga.
Su pea käib sagedasti ringi ja sul on raskusi tasakaalu hoidmisega
nii et sa ei tunne end turvaliselt.
Jumal muudab su olukorra just praegu,
mistõttu ole terve Jeesuse nimel!
Keegi on kaotanud enda jaoks väga kalli ehte,
mis kannab endas rohkeid mälestusi.
Mõtled: "Kui ma vaid leiaks selle. Kui see ometi tuleks päevavalgele."
Jumal tahab, et leiaksid selle üles.
Jumal tahab, et leiaksid selle üles,
mistõttu Ta avab sulle tee selleks, et see saaks leitud.
Sündigu see juba täna, et kõik saaks taastatud.
Keegi vajab tervenemist põletikust,
mis on viinud kehatemperatuuri väga kõrgele.
Arstid kardavad, et see võib kuidagi mõjutada su aju.
Jumal tervendab sind ja see põletik lahkub just praegu.
Palavik saab murtud just praegu Jeesuse nimel
ja see ei tule enam kunagi tagasi.
See alaneb ja sa saad terveks just praegu,
Jeesuse nimel.
Kellelgi Leslie-nimelisel naisel on palju küsimusi millegi kohta.
Jumal ilmutab sulle vastuseid ühekaupa,
mistõttu ole kuuldel.
Ta näeb sind ja teab su vajadusi.
Kellegi vasakus põlves on tohutu valu,
mis saadab sind kõikjal, mida iganes sa ka ei teeks.
Jumal aga on võimeline tervendama ja taastama selle,
taastades kõik kõhred ja sidemed just praegu.
Ole terve ja terviklik!
Keegi on olnud mingis õnnetuses
ja murdnud rinnaku kohal oleva rangluu.
Jumal tervendab selle just praegu.
Kogu valu ja ebamugavustunne kaovad,
kui Jumal tervendab selle rangluu.
Issand, me täname Sind.
Me täname Sind Su ohvri eest, et surid meie pattude eest
ja Sinu vermete läbi on meile tervis tulnud.
Vaatame Su ristile ja võtame vastu kõik, mille eest Sa surid.
Me võtame selle vastu just praegu Jeesuse nimel, aamen.
Jeremija 17:14:
"Tee mind terveks, Issand, siis ma saan terveks;
aita mind, siis ma saan abi, sest sina oled mu kiitus."
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas